Miss Universe 2002

Ang **Miss Universe 2002** ay ang ika-51 edisyon ng Miss Universe pageant, na ginanap sa Coliseo Roberto Clemente, San Juan, Porto Riko noong 29 Mayo 2002.

Pagkatapos ng kompetisyon, kinoronahan ni Denise Quiñones ng Porto Riko si Oxana Fedorova ng Rusya bilang Miss Universe 2002. Ito ang kauna-unahang tagumpay ng Rusya sa kasaysayan ng kompetisyon. Nagtapos bilang first runner-up si Justine Pasek ng Panama, samantalang nagtapos bilang second runner-up si Ling Zhuo ng Tsina.

Mga kandidata mula sa pitumpu't-limang bansa at teritoryo ang kumalahok sa kompetisyong ito. Pinangunahan nina Phil Simms at Daisy Fuentes ang kompetisyon, samantalang si Miss Universe 1997 Brook Lee ang nagbigay ng komentaryo sa buong kompetisyon. Nagtanghal si Marc Anthony sa edisyong ito.

Apat na buwan pagkatapos makoronahan, napatalsik si Fedorova sa kanyang titulo, at ang first runner-up na si Justine Pasek ng Panama ang pumalit bilang Miss Universe. Sa kasalukuyan, ang 2002 pageant ay ang tanging edisyon na napasakamay ng 1st runner-up ang titulo nang hindi magampanan ng kasalukuyang Miss Universe ang kanyang mga tungkulin.

## Kasaysayan 
### Lokasyon at petsa ng kompetisyon 
Noong Disyembre 2001, dumalo sa isang *news conference* sa San Juan ang noo'y-alkalde ng San Juan, Porto Riko na si Jorge Santini at si Miss Universe 2001 Denise Quiñones kung saan inanunsyo na magaganap muli ang Miss Universe sa San Juan. Napili ang lungsod ng San Juan mula sa walo pang ibang mga lungsod.

### Pagpili ng mga kalahok 
Ang mga kalahok mula sa pitumpu't-limang bansa at teritoryo ay napili upang lumahok sa kompetisyon. Isang kandidata ang napili matapos ang pag-urong ng orihinal na kalahok.

#### Mga pagpalit 
Dahil hindi nakaabot sa *age requirement* ng Miss Universe si Miss España 2001 Lorena van Heerde, napagdesisyunan ng Miss España Organization ang kanilang ipapadala sa Miss Universe 2001 ay ang first runner-up na si Eva Sisó, at ipapadala na lamang si van Heerde sa edisyong ito. Kalaunan ay nagbanta na idedemanda ng pamilya ni van Heerde ang Miss España Organization dahil sa paglabag ng organisasyon sa kontrata ni van Heerde, at napagdesisyunan niya na putulin na ang kanyang ugnayan sa Miss España Organization na siyang nagtanggal sa kanyang karapatang kumatawan para sa kanyang bansa sa edisyong ito. Ang pumalit sa kanya bilang kinatawan ng espanya si Miss España 2002 Vania Millan. at bumalik ang mga bansang Australya, Guyana, Kenya, Mawrisyo, at Namibya. Huling sumali noong 1995 ang Kenya, noong 1999 ang Guyana, at noong 2000 ang Australya, Mawrisyo, at Namibya.

Hindi sumali sa edisyong ito ang mga bansang Arhentina, Bagong Silandiya, Botswana, Kapuluang Turks at Caicos, Libano, Malta, Paragway, Simbabwe, at Taywan. Hindi sumali si Miss Lebanon 2001 Christina Sawaya dahil sa pagsuporta ng kanyang bansa sa *Second Intifada.* Kalaunan ay lumahok si Sawaya sa Miss International 2002 at nagwagi. Hindi lumahok si Euwonka Selver ng Kapuluang Turks at Caicos dahil siya ay natanggalan ng titulo ilang linggo bago ang kompetisyon, at walang itinalaga ang kanyang organisasyon para pumalit sa kanya. Hindi sumali sina Shirley Yeung ng Hong Kong, Loredana Zammit ng Malta, at Maria Gabriela Riquelme ng Paragway dahil natanggalan ng lisensya ang kanilang mga organisasyon upang magpadala ng kandidata sa Miss Universe. Hindi sumali ang mga bansang Arhentina, Bagong Silandiya, Simbabwe, at Taywan sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Hindi sumali sina Karen Russell ng Belis at Yana Booth ng Gran Britanya dahil sa pagbabago ng mga *license holder* sa kanilang mga bansa. Hindi sumali si Yang Siqi ng Hong Kong dahil natanggalan ng lisensya ang kanyang organisasyon upang magpadala ng kandidata sa Miss Universe. Hindi sumali si Angelina Sondakh ng Indonesya dahil ipinagbabawal ng kanyang pamahalaan.

### Mga kontrobersya 
#### Ang pagpapatalsik kay Fedorova 
thumb|250x250px|Oxana Fedorova, Miss Universe 2002 sa loob ng apat na buwan bago mapatalsik noong Setyembre 2002.|leftNoong Setyembre 2002, apat na buwan matapos makoronahan bilang Miss Universe, napatalsik si Oxana Fedorova sa kanyang titulo. Si Fedorova ang kauna-unahang Miss Universe na napatalsik sa kanyang titulo. Ayong sa noo'y-pangulo ng Miss Universe Organization na si Paula Shugart, hindi nagampanan ni Fedorova ang kanyang mga tungkulin bilang Miss Universe dahil kinakailangan ni Fedorova gumugol ng maraming oras sa Rusya. Inaasahang maglalakbay ng malawakan si Fedorova at gumawa ng mga personal na pagpapakita bilang bahagi ng kanyang mga tungkulin, ngunit tumanggi siya na lumahok sa ilan sa mga takdang iyon, kabilang na ang 2002 Miss Teen USA.

Sa isang panayam sa *Russian TV Channel 2*, Ihinayag ni Fedorova na nagulat siya nang inilarawan ng Miss Universe Organization ang kanyang pagbitiw bilang isang pagpapatalsik, at ang desisyon na ibigay ang korona sa iba ay nakasalalay sa kanya. Ayon kay Fedorova, ang dahilan kung bakit niyang gumugol ng maraming oras sa Rusya ay dahil sa kanyang edukasyon. Si Fedorova ay isang *police lieutenant* sa Rusya, at sa panahon na siya ay Miss Universe ay tinatapos niya ang kanyang disertasyon sa Academy of Internal Affairs na kanyang idinepensa noong Oktubre ng kaparehong taon. Pinabulaanan din ni Fedorova ang mga haka-haka na siya ay buntis sapagkat hindi pa ito kasal. 

Kinoronahan ang *first runner-up* na si Justine Pasek bilang Miss Universe 2002 sa isang *press conference* Lungsod ng New York kung siya ay kinoronahan mismo ni Donald Trump.

## Mga resulta 
thumb|250x250px|Mga bansa at teritoryong sumali sa Miss Universe 2002 at ang kanilang mga pagkakalagay.

### Mga pagkakalagay 
#### Mga iskor sa kompetisyon 
### Mga espesyal na parangal 
#### Best National Costume 
## Kompetisyon 
### Pormat ng kompetisyon 
Ilang pagbabago sa pormat ng kompetisyon ang ipinatupad ng Miss Universe. Sampung mga *semi-finalist* ang napili sa pamamagitan ng paunang kompetisyon at ang mga *closed-door interview*. Lumahok sa *casual interview, swimsuit competition* at *evening gown competition* ang sampung mga *semi-finalist,* at kalaunan ay napili ang limang pinalista na lumahok sa *question-and-answer* round at *final question*.

### Komite sa pagpili 
* Amir – *Fashion designer*
* Marshall Faulk – Amerikanong manlalaro ng putbol
* Marisol Malaret – Miss Universe 1970 mula sa Porto Riko
* Christopher McDonald – Amerikanong aktor
* Oswald Mendez – Kalahok ng *The Amazing Race 2*
* Nicole Miller – Amerikanang *fashion designer*
* Gena Lee Nolin – Amerikanang aktres at modelo
* Tatjana Patitz – Modelong Aleman
* Ethan Zohn – Nagwagi sa *Survivor: Africa*

## Mga kandidata 
Pitumpu't-lima kandidata ang kumalahok para sa titulo.

## Mga tala 
## Mga sanggunian 
## Panlabas na kawing 
* Opisyal na website

Kategorya:2002